2001/37/EY: Komission päätös, tehty 22 päivänä joulukuuta 2000, Jamaikasta peräisin olevien merikotiloiden tuontia koskevista erityisedellytyksistä (ETA:n kannalta merkityksellinen teksti) (tiedoksiannettu numerolla K(2000) 4080)



Virallinen lehti nro L 010 , 13/01/2001 s. 0064 - 0065



Komission päätös, tehty 22 päivänä joulukuuta 2000, Jamaikasta peräisin olevien merikotiloiden tuontia koskevista erityisedellytyksistä (tiedoksiannettu numerolla K(2000) 4080) (ETA:n kannalta merkityksellinen teksti) (2001/37/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 9 artiklan 3 kohdan b alakohdan, sekä katsoo seuraavaa: (1) Komission asiantuntija on käynyt Jamaikassa tarkastamassa yhteisöön vietävien merikotiloiden tuotanto-, varastointi- ja lähetysolosuhteet. (2) Direktiivin 91/492/ETY 1 artiklan nojalla tätä direktiiviä, puhdistusta koskevia säännöksiä lukuun ottamatta, sovelletaan piikkinahkaisiin, vaippaeläimiin ja merikotiloihin. (3) Jamaikan lainsäädännön mukaan "Veterinary Services Division (VSD) of the Ministry of Agriculture" vastaa merikotiloiden terveystarkastuksesta sekä niiden tuotannon hygienia- ja terveysolosuhteiden valvonnasta. Samassa lainsäädännössä annetaan VSD:lle oikeus sallia tai kieltää merikotiloiden pyynti tietyillä vyöhykkeillä. (4) VSD ja sen laboratoriot kykenevät tehokkaasti tarkastamaan, että Jamaikassa sovelletaan voimassa olevaa lainsäädäntöä. (5) Jamaikan toimivaltaiset viranomaiset ovat sitoutuneet toimittamaan säännöllisesti ja viipymättä komissiolle tiedot pyyntialueilla olevasta toksiinia sisältävästä planktonista. (6) Jamaikan toimivaltaiset viranomaiset ovat virallisesti antaneet vakuudet direktiivin 91/492/ETY liitteessä olevassa V luvussa esitettyjen sääntöjen noudattamisesta sekä mainitussa direktiivissä tuotanto- ja uudelleensijoitusalueille, lähettämöiden ja puhdistamojen hyväksynnälle sekä kansanterveyttä koskeville tarkastuksille ja tuotannon valvonnalle säädettyjä vaatimuksia vastaavien vaatimusten noudattamisesta. (7) Direktiivin 91/492/ETY 9 artiklan 3 kohdan b alakohdan ii luetelmakohdan nojalla olisi säädettävä niiden tuotantoalueiden rajojen merkinnästä, joilta eläviä simpukoita voidaan pyytää ja tuoda. Nämä merkinnät on tehtävä VSD:n komissiolle toimittaman tiedonannon perusteella. Tämän vuoksi VSD:n on varmistettava, että merkinnät ovat tätä tarkoitusta varten direktiivin 91/492/ETY 9 artiklan 3 kohdassa säädettyjen säännösten mukaiset. VSD:n olisi ilmoitettava komissiolle mahdollisista muutoksista tuotantoalueiden hyväksynnässä. (8) Jamaika voi olla niiden kolmansien maiden luettelossa, jotka täyttävät direktiivin 91/492/ETY 9 artiklan 3 kohdan a alakohdassa tarkoitetut vastaavuusvaatimukset. (9) Jamaika haluaa viedä yhteisöön jäädytettyjä merikotiloita, ja tämän vuoksi niiden on direktiivin 91/493/ETY 3 artiklan 4 kohdan b alakohdan nojalla oltava direktiivin 91/492/ETY säännösten lisäksi myös direktiivin 91/493/ETY säännösten mukaiset. Tässä tarkoituksessa olisi määriteltävä tuotantoalueet, joilta merikotiloita voidaan pyytää ja tuoda yhteisöön. Lisäksi Jamaikasta peräisin olevien kalastustuotteiden tuontia koskevista erityisedellytyksistä 22 päivänä joulukuuta 2000 tehdyssä komission päätöksessä 2001/36/EY(3) säädetään sellaisia laitoksia koskevasta luettelosta, joista tuonti olisi sallittava, sekä sellaisen terveystodistuksen mallista, jonka olisi seurattava tuontilähetyksen mukana. (10) Erityisiä tuontiedellytyksiä sovelletaan, sanotun kuitenkaan rajoittamatta eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(4), sellaisena kuin se on viimeksi muutettuna direktiivillä 98/45/EY(5), mukaisesti tehtyjen päätösten soveltamista. (11) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla "Veterinary Services Division (VSD) of the Ministry of Agriculture" on Jamaikan toimivaltainen viranomainen, joka tarkastaa ja todistaa, että merikotilot täyttävät direktiivin 91/492/ETY vaatimukset. 2 artikla Jamaikasta peräisin olevien, ihmisravinnoksi tarkoitettujen merikotiloiden on oltava peräisin tämän päätöksen liitteessä luetelluilta hyväksytyiltä tuotantoalueilta. 3 artikla Tämä päätös tulee voimaan kuusikymmentä päivää sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä joulukuuta 2000. Komission puolesta David Byrne Komission jäsen (1) EYVL L 268, 24.9.1991, s. 1. (2) EYVL L 24, 30.1.1998, s. 31. (3) Ks. tämän virallisen lehden sivu 59. (4) EYVL L 46, 19.2.1991, s. 1. (5) EYVL L 189, 3.7.1998, s. 12. LIITE >TAULUKON PAIKKA>